Arctic Sunrise vierailulla Libyassa 2007.
**Arctic Sunrisen tapaus** oli syyskuussa 2013 pidätyksiin ja Arctic Sunrise -aluksen haltuunottoon päättynyt Greenpeacen järjestämä mielenosoitus arktista öljynporausta vastaan Petšoranmerellä Venäjän pohjoispuolella. Mielenilmaisu liittyy Greenpeacen Save the Arctic -kampanjaan.

Jo elokuussa 2012 Gazpromin öljylautta Prirazlomnajalla oli Greenpeacen mielenosoitus. Varhain syyskuun 18. päivän 2013 aamulla kaksi Greenpeacen aktivistia, suomalainen Sini Saarela ja sveitsiläinen Marco Weber, yrittivät nousta kumiveneistä öljylautta Prirazlomnajaan. Venäjän rannikkovartiosto keskeytti toimenpiteen ja pidätti lautalle nousemassa olleet kaksi henkilöä. Pidätyksen tiellä olleiden ympäristöjärjestön kumiveneiden läheisyyteen ammuttiin 11 varoituslaukausta, jolla ne häädettiin pois kiipeilijöiden luota. Seuraavana päivänä venäläiset rannikkovartioston joukot nousivat helikoptereista porauslautan lähialueella poistumiskäskyä uhanneelle Greenpeacen laivalle. Greenpeacen edustajan mukaan porauslautta sijaitsi kansainvälisillä vesillä ja heidän oma tukialuksensa Arctic Sunrise pysytteli tästä usean sadan metrin päässä. Greenpeacen alus hinattiin Murmanskiin. Siellä kaikki laivalla olleet 30 henkeä saivat syytteen merirosvouksesta ja määrättiin tutkintavankeuteen kahdeksi kuukaudeksi. Aluksella 28 ympäristöjärjestön edustajan toimintaa dokumentoineet valokuvaaja ja videokuvaaja saivat saman syytteen. Alustava syyte annettiin Venäjän rikoslain yleistä turvallisuutta vastaan koskevia rikoksia käsittelevän 24. luvun merirosvousta käsittelevän 227. pykälän perusteella.

Laivan kapteenina toimi Peter Willcox, joka on ollut kapteenina myös Rainbow Warriorilla.

Hollanti päätti aloittaa lokakuun alussa oikeustoimet Venäjää vastaan Arctic Sunrisen ja laivalla olleen 30 aktivistin vapauttamiseksi. Kaikki aktivistit vapautettiin vankilasta takuita vastaan ja lopulta myös joulukuun lopulla 2013 armahdettiin kokonaisuudessa heitä koskevista syytteistä.

Joulukuussa 2013 brittiläisen *The Guardian* -lehden toimittajat valitsivat Weberin ja Saarelan ehdokkaiksi lehden vuoden henkilöksi. Lehden äänestys jäi osallistujamäärältään melko marginaaliseksi, sillä vain noin 2 000 henkeä osallistui äänestykseen. Tässä äänestyksessä ympäristöaktivistit sijoittuivat kuitenkin toiselle sijalle heti Edward Snowdenin jälkeen 314 kannatusäänellään.

Katso myös
----------

* Rainbow Warriorin tapaus

Lähteet
-------

1. ↑  Greenpeacen mielenilmaus Gazpromin lautalla päättyi *Turun Sanomat*.  24.8.2012.  Arkistoitu 4.10.2013. Viitattu 3.10.2013.
2. ↑  Suomalaisaktivisti pysyy telkien takana Venäjällä, HS 30.9.2013
3. ↑  Aktivisty Grinpis podnjalis na neftjanuju platformu "Prirazlomnaja"  18.9.2013. Venäjän kansainvälinen tietotoimisto RIA Novosti, ria.ru. Viitattu 3.10.2013. (venäjäksi)
4. ↑  Greenpeace occupying Prirazlomnaya platform  24.8.2012. barentsobserver.com. Viitattu 6.10.2013. (englanniksi)
5. ↑  Greenpeacen aktivisteja syytetään merirosvouksesta *Radio Venäjän Ääni*.  24.9.2013.  Arkistoitu 4.10.2013. Viitattu 3.10.2013.
6. ↑  U.S. Greenpeace captain jailed in Russia  27.9.2013. Washington Post, washingtonpost.com. Viitattu 6.10.2013. (englanniksi)
7. ↑  Greenpeace-aktivistit kahden kuukauden tutkintavankeuteen *Turun Sanomat*.  29.9.2012.  Arkistoitu 12.10.2013. Viitattu 7.10.2013.
8. ↑  Ugolovnyi kodeks RF, Glava 24 Prestuplenija protiv obštšestvennoi bezopasnosti (Venäjän federaation rikoslaki, luku 24: Rikokset yleistä turvallisuutta vastaan) (Arkistoitu – Internet Archive), uk-rf.com, viitattu 13.10.2013, (venäjäksi)
9. ↑  Lakiasiantuntija: Syytteet merirosvoudesta tekaistuja, Helsingin Sanomat, hs.fi, viitattu 13.10.2013
10. ↑  Arktista hysteriaa. *Kainuun Sanomat*.  2.10.2013 / päiv. 3.10.2013.  Arkistoitu 4.10.2013. Viitattu 19.9.2020.
11. ↑  Hollanti ryhtyy oikeustoimiin Greenpeacen aktivistien vapauttamiseksi, YLE 4.10.2013
12. ↑  Viimeinen ulkomainen Greenpeace-aktivisti lähti Venäjältä  29.12.2013. Turun Sanomat.  Arkistoitu 17.1.2014. Viitattu 16.1.2014.
13. ↑  Sini Saarela ehdolla Guardian-lehden vuoden henkilöksi  3.12.2013. Helsingin Sanomat. Viitattu 3.12.2013.
14. ↑  Person of the year 2013 – who would get your vote?  3.12.2013. The Guardian. Viitattu 3.12.2013. (englanniksi)
15. ↑  Edward Snowden voted Guardian person of the year 2013 *The Guardian, theguardian.com*.  9.12.2013. Viitattu 16.12.2013.